wickkiey/tamil-wikipedia-chunked huggingface dataset:
# பாம்புக் கடி

## பாம்புக் கடிக்குச் செய்யவேண்டியவை

1. காயப்பட்ட இடத்தை ஓடும் நீரில் (குழாயடி நீர் அல்லது குளியலை நீர் போன்றவை. கவனிக்க ஓடும் நீர் கிடைக்காவிடின் ஓர் வாளியில் நீரை எடுத்து காயத்தில் ஊற்றி நீரை ஓட விடவும்) சவர்காரம் (சோப்பு)(*soap*) போட்டு மூன்று முறை கழுவவும்.
1. இயன்றவரை பாம்புக் கடிக்குள்ளானவரைத் தைரியமூட்டவும். எந்த அளவிற்கு அவரின் இதயத்துடிப்பைக் கட்டுப்படுத்துகின்றோமோ அவ்வளவிற்கு அவரைக் காப்பாறுகின்றோம்.
1. இயலும் என்றால் பாம்பு பற்றிய விபரங்களைப் பெறவும். சில சமயங்களில் அடித்துக் கொல்லக்கூடிய நிலை ஏற்படலாம். எனினும் இவ்வாறு அடிக்க நேர்ந்தால் பாம்பின் தலையில் அடித்துக் கொலை செய்யவேண்டாம். ஏனென்றால் தலையை வைத்துத்தான் பாம்பை இனம் காணலாம். கடிபட்ட நேரம் போன்ற தகவல்கள் முக்கியமானவை. பாம்பைத் தேடுவதில் நேரத்தை விரயம் பண்ண வேண்டாம். வைத்திய உதவி நோயாளிக்கே கடித்த பாம்பிற்கு அல்ல. விடப் பாம்புகளின் தலையில் <> வடிவத்தில் இருக்கும். சாதாரண விடம் அற்ற பாம்புகளின் தலை சாரைப் பாம்பு போன்றிருக்கும்.
1. ஆண்டி-வெனம் என்கின்ற நச்சு எதிர்ப்பு மாத்திரைகள் பொதுவாக அரச வைத்தியசாலைகளில் வைத்தியரூடாகவே வழங்கப்படும். இவை சில அலுவலகங்களிலும் குளிர் சானதப் பெட்டிக்குள் இருக்கக்கூடும். இவை இருந்தால் அதையும் எடுத்துச் செல்லவும். எனவே வைத்தியசாலையில் இல்லாவிடின் உதவும்.
1. பாம்பு கொத்திய இடத்தைத் இதயத்தை விடத் தாழ்த்தி வைக்கவும். பாம்புக் கடிக்குள்ளானவரை கிடையாகப் படுக்க வைத்து வைத்திய சாலைக்குத் தூக்கிக் கொண்டோ அல்லது வாகனமூடாகவோ 6 மணித்தியாலங்களுக்குள் எடுத்துச் செல்லவும். எவ்வளவு விரைவாகக் கொண்டு செல்லாலமோ அவ்வளவு நல்லது. 6 மணித்தியாலக் கணக்கென்பது காலில் கடித்தி்ருக்கும் என்று அனுமானித்துக் கொண்டு கணக்கிடப்படுவது. இதயத்திற்கு அருகில் கடித்தால் விரைவில் மரணம் சம்பவிக்கலாம்.. நடக்கும் போது குருதிச் சுற்றோட்டம் கூட விடம் உடலில் பரவும் வாய்ப்புக் கூடுவதால் நடத்தித் கொண்டு செல்ல வேண்டாம்.
1. வைத்திய சாலையில் பாம்பு கடித்த நேரம் மற்றும் பாம்பின் விபரங்கள் தெரிந்திருப்பின் வைத்தியரிற்குத் தெரியப்படுத்தவும்.  
குறிப்பு: பாம்பின் விடம் பல்லில் இல்லை. கொத்தும் போது பாம்பின் விடம் பாம்பின் வாய்ப் பகுதியில் இருந்து பீச்சியடிக்கப்படும். இது பாம்பின் நிலையைப் பொறுத்து மாறுபடும். எடுத்துக் காட்டாக ஆண் பாம்பும் பெண்பாம்பும் இணையும் நிலையில் கொத்துமானால் கூடுதல் விடத்தைக் கக்கும்.
# பாம்புக் கடி

## முற்காப்பு நடவடிக்கைகள்

மூன்று பேர் ஒன்றாகச் சேர்ந்து செல்ல வேண்டாம் என்பது முற்காலத்தில் இருந்து கடைப்பிடிக்கப்படுவதாகும். இதற்குக் காரணம் மூன்று பேர் ஒன்றன் பின் ஒன்றாக ஒற்றையடிப் பாதையில் நடந்து கொண்டிருக்கும் பொழுது முதலாதாகச் செல்பவர் பாம்பை மிதித்தால் இரண்டாவதாகச் செல்பவர் அடிஎடுத்து வைக்கும் பொழுது படம் எடுப்பது போன்ற செய்கையை பாம்பும் பின்னர் மூன்றாவது ஆள் போகும் போது கொத்தும் நிலையில் இருப்பார். எனவே தான் மூன்று பேராகச் செல்லாமல் நான்கு பேராகவோ அல்லது இரண்டு பேராகவே ஒற்றையடிப் பாதையில் செல்லவும்.
பாம்புக் கடிக்குள்ளாகாத சப்பாத்துக்களையும் அணியலாம்.
# பாம்புக் கடி

## பாம்புக்கடி மருந்து செய்யும் முறை

1. பாம்புக்கடி மருந்திற்கு குதிரை அல்லது செம்மறியாட்டின் மீது பாம்பின் நஞ்சை ஊசி மூலமாக பாய்ச்சுவர்.
1. அதனால் அக்கால்நடைகளின் எதிர்ப்பு திரவங்கள் இரத்தத்தில் சுரக்க ஆரம்பிக்கும்.
1. அந்த எதிர்ப்பு திரவத்தை இரத்தத்தில் இருந்து தனியாக பிரித்துவிடுவர்.
1. அந்த எதிர்ப்பு திரவமே பாம்புக்கடி நஞ்சுக்கு மருந்தாக செயல்படுகிறது.
# பாம்புக் கடி

## மூடநம்பிக்கை

1. திரைப்படங்களின் வாயிலாக கடித்த பாம்பே மனிதனிடமிருந்து தன் நஞ்சை உறிந்து விடுவது போல் காட்டுவதால் மக்களிடம் பாம்பு நஞ்சே நஞ்சுக்கு மருந்தாக செயல்படுவது போல் மூடநம்பிக்கை உள்ளது.
# பாம்புக் கடி

## மேலும் பார்க்க

- பெரும் நான்கு (இந்தியப் பாம்புகள்)
# குருதிப்பெருக்கு

**குருதிப்பெருக்கு** இரத்த ரோகம் அல்லது இரத்த ஒழுக்கு என்பது உடற்கலங்கள் (உடலின் உயிரணுக்கள்) பாதிக்கப்பட்டுக் குருதிச் சுற்றோட்டத்தொகுதியில் குருதிக் கலன்களுக்கு (குழாய்களுக்கு) வெளியே குருதி வெளியேறுவது ஆகும். இது எளிமையாக **குருதி வெளியேறல்** எனவும் அழைக்கப்படுகிறது. இரத்தக் குழாய் தமனி, சிரை, தந்துகி என மூவகைப் படுவதால் இரத்த ஒழுக்கும் தமனி ஒழுக்கு, சிரை ஒழுக்கு, தந்துகி ஒழுக்கு என மூவகைப்படும். உடல் நலமுள்ள அல்லது ஆரோக்கியமான உடல்நிலை கொண்ட ஒருவர் எந்த மருத்துவ பிரச்சனைகளுமின்றி, தன்னுடலிலிருந்து 10-15% குருதியை இழக்கலாம் எனவும், 8-10% குருதியை குருதி வழங்கலில் (blood donation) இழக்க முடியும் எனவும் அறியப்பட்டுள்ளது. தமனி ஒழுக்கு மற்ற இரு ஒழுக்குகளைவிட ஆபத்து மிக்கது. ஒருவர் உடலில் இருந்து இரத்தம் வெளியேறுவதால் அவருடைய உடலின் சமநிலை (Homeostasis) பாதிக்கப்படும்.
# குருதிப்பெருக்கு

## குருதிபெருக்கின் வகைகள்

உட்புறக் குருதிப் பெருக்கு, வெளிப்புறக் குருதிப் பெருக்கு என குருதிப் பெருக்கு இரண்டு வகைப்படும்.
# குருதிப்பெருக்கு

## குருதிபெருக்கின் வகைகள்

### உட்புறக் குருதிப் பெருக்கு

உடற்கலங்கள் பாதிக்கப்பட்டு உடலிற்கு உள்ளே குருதிப் பெருக்கு ஏற்படுமாயின் அது உட்புறக் குருதிப் பெருக்கு எனப்படும். இதனை இலகுவாக அடையாளம் கண்டு கொள்ளல் கடினம். உட்புறக் குருதிப் பெருக்கில் பின்வரும் மாற்றங்கள் நிகழும்.
1. வீக்கம்
1. நிறம் மாறுதல்
1. வலி
1. இடம் சூடாதல்
# குருதிப்பெருக்கு

## குருதிபெருக்கின் வகைகள்

### வெளிப்புறக் குருதிப் பெருக்கு

உடற்கலங்கள் பாதிக்கப்பட்டுக் உடலிற்கு வெளியாக குருதி வெளியேறுமாயின் அது வெளிப்புறக் குருதிப் பெருக்கு எனப்படும். இவ்வகையான குருதிப்பெருக்கு, வாய், மூக்கு, காது, யோனி, குதம் போன்ற இயற்கையாக அமைந்த துவாரங்கள் மூலமாகவோ, அல்லது தோலில் ஏற்படும் பிளவுகள் மூலமாகவோ ஏற்படலாம். வெளிப்புறக் குருதிப் பெருக்கை நேரடியாகப் பார்த்து அறிந்து கொள்ள முடிவதால், குருதி வெளியேறும் அளவைப் பார்த்து மதிப்பீடு செய்து, தகுந்த சிகிச்சையை மேற்கொள்ளலாம். இரத்தம் கசியும் பொழுது இரத்த இழப்பைத் தடுக்க இரத்தத்தில் உள்ள இரத்தத் தட்டுகள் ஒரு வலைப்போல பின்னி இரத்தம் உறைதல் ஏற்பட்டு இரத்தம் வெளியேறுதலைத் தடுக்கிறது.
# குருதிப்பெருக்கு

## குருதிபெருக்கின் வகைகள்

### உலக சுகாதார நிறுவனம்

இரத்த ஒழுக்கின் தீவிரத்தை அளவிட உலக சுகாதார நிறுவனம் செந்தர தரவரிசை அளவீடுகளை உருவாக்கியுள்ளது.  
| தரம் 0 | குருதிப்பெருக்கு இல்லை |  |
| --- | --- | --- |
| தரம் 1 | சிறுதுளி இரத்தம் சிந்தல் |  |
| தரம் 2 | மிதமான ஆனால் குறிப்பிடத்தக்க அளவு இரத்த இழப்பு |  |
| தரம் 3 | பெருமளவு இரத்த இழப்பு (இரத்தம் ஏற்றல் தேவைப்படும் தீவிர நிலை) |  |
| தரம் 4 | மரணத்துடன் தொடர்புடைய, கண், பெருமூளையைச் செயலிழக்கச் செய்யும் இரத்த இழப்பு | } |
# குருதிப்பெருக்கு

## குருதிபெருக்கின் வகைகள்

### நோய் மூலங்கள்

- வாய்
- இரத்த வாந்தி (Hematemesis)
- இரத்தச்சளி (Hemoptysis)
- குதம்
- இரத்தமலம் - (Hematochezia)
- சிறுநீர்ப்பாதை
- இரத்தச் சிறுநீர் (Hematuria)
- தலையின் மேற்பக்கம்
- மண்டையோட்டுள்ளான குருதிப் பெருக்கு (Intracranial hemorrhage)
- பெருமூளை இரத்த ஒழுக்கு (Cerebral hemorrhage)
- பெருமூளையுள் குருதிப் பெருக்கு (Intracerebral hemorrhage) இரத்தக்கசிவு வாதம்
- வலையுறையடி குருதிப் பெருக்கு (Subarachnoid hemorrhage; SAH) நோய்வாய்ப்பட்டதினால் மூளை நடு உறை-தண்டுவட உறைக்கு இடைப்பட்ட பகுதியில் இரத்தக் கசிவு
- நுரையீரல்
- நுரையீரலில் இரத்தக் கசிவு (Pulmonary hemorrhage)
- மகப்பேறு சம்பந்தமானவை
- யோனி குருதிப் பெருக்கு
- குழந்தைப் பிறந்தபின் இரத்த ஒழுக்கு (Postpartum hemorrhage)
- ஊடுருவிய இரத்த ஒழுக்கு (Breakthrough bleeding)
- கருமுட்டையக இரத்த ஒழுக்கு (Ovarian bleeding). இவ்வகைக் குருதிப்பெருக்கு பெருங்கேடு விளைவிக்கவல்லவை. மெலிவான பலவுறை அண்ட நோய்கூட்டறிகுறி நோயாளிகளில் யோனியூடான அண்டச்செல்களை மீட்கும்போது இத்தகு இரத்த ஒழுக்கு ஏற்படுவது அரிதான ஒன்று அல்ல.
- இரையக குடலியத் தொடர்புடையவை
- மேற்பக்க இரையக குடலிய குருதிப் பெருக்கு
- கீழ்பக்க இரையக குடலிய குருதிப் பெருக்கு
- புதிரான இரையக குடலிய குருதிப் பெருக்கு
# குருதிப்பெருக்கு

## காரணங்கள்

புறவழிக் காயங்களினாலோ, மருத்துவ காரணங்களினாலோ, அல்லது இவை இரண்டுமிணைந்தக் காரணங்களினாலோ குருதிப் பெருக்கு ஏற்படுகிறது.  
பேரதிர்ச்சி குருதிப் பெருக்கு (Traumatic bleeding) புறவழிக் காயங்களினால் ஏற்படுகின்றது. பல வகையான காயங்கள் இத்தகு குருதிப்பெருக்கை உருவாக்கலாம்:  
- சிராய்ப்பு (Abrasion) - இவை, வெளிப்பொருள்கள் நம் தோலின் மீது குறுக்காக உரசும்போது ஏற்படுபவை. மேல்புறத்தோலை இவ்வகைக் காயங்கள் ஊடுருவுவதில்லை.
- தோல் உரிதல் (Excoriation)
- இரத்தக் கட்டு (Hematoma)
- கீறல் (Laceration)
- வகுடல் (Incision) - அறுவைச் சிகிச்சைக்கான வெட்டுக்கீறல்.
- விபத்துக்காயம் (puncture wound)
- ஊமைக்காயம் (Contusion)
- நசுங்கும் காயங்கள் (Crushing Injuries)
- உந்துகை காயங்கள் (Ballistic trauma)
# குருதிப்பெருக்கு

## முதலுதவி

குருதிப்பெருக்கில், குருதி வெளியேறும் அளவு, குருதிபெருக்கு ஏற்பட்ட இடம் போன்ற நிலைகளைப் பொறுத்து முதலுதவி முறைகளும் வேறுபடும்.
- உடலில் பொருட்கள் ஏதேனும் குத்திய நிலையில் இருப்பின், அதிலிருந்து குருதிப்பெருக்கு ஏற்படும் ஆபத்தைத் தவிர்க்க, அதை அகற்றாமல் மருத்துவமனைக்கு எடுத்துச் செல்ல வேண்டும்.
- வெளிப்புறக் குருதிப்பெருக்கு இலகுவாக அடையாளம் காணப்படக் கூடியது. காயமேற்பட்ட இடத்தை உயர்த்தி வைத்திருத்தல் வேண்டும்.
- வெளிப்புறக் குருதிப்பெருக்கு அதிகளவில் இருப்பின், மருத்துவமனைக்கு எடுத்துச் செல்ல வேண்டும்.
- உட்புறக் குருதிப்பெருக்கு ஏற்பட்டிருக்கக் கூடிய சூழ்நிலையில், நோயாளி சுயநினைவுடன் இருந்தால், குருதிப்பெருக்கின் விளைவால், மயக்கத்தில் நோயாளி கீழே விழுந்துவிடாமல் தடுக்க கிடையாகப் படுக்கவைத்து வைத்தியசாலைக்குக் கொண்டு செல்ல வேண்டும்.
- நோயாளி சுயநினைவு இல்லாமல் இருப்பினும், சுவாசிப்பாராயின் முதலில் சுவாசம் தடைப்படாமல் மீளுயிர்ப்பு நிலைக்கு நோயாளியைக் கொண்டுவருதல் வேண்டும். அதன் பின்னரேயே குருதிப் பெருக்கைக் கட்டுப்படுத்தல் வேண்டும்.
- நோயாளி சுயநினைவு இல்லாமல், சுவாசமும் இல்லாமல் இருந்தால் முதல் சுவாசம் திரும்பும் வரை மீளுயிர்ப்புச் சுவாசம் வழங்கவேண்டும். அதன் பின்னரேயே குருதிப் பெருக்கைக் கட்டுப்படுத்த வேண்டும்.  
மூளை இரத்த ஒழுக்கு (cerebral Haemorrhage)  
உட்புற இரத்த ஒழுக்கில் மூளை இரத்த ஒழுக்கு மிகவும் கவனிக்கப்பட வேண்டிய ஒன்று. இது மூளையில் அடிபட்டும் வரும். அடிபடாமலும் வரும். இரத்தக் கொதிப்பு நோயாளிகளுக்கு மூளை தந்துகிகள் அழுத்தம் தாங்காமல் சிதைவுறும்பொழுது இரத்தக்கசிவு ஏற்படும். இதனால் வரும் அறிகுறிகள்  
- மயக்கம்
- சுயநினைவின்மை
- கை கால் செயலிழத்தல்
- இடது மூளையின் பேச்சு பகுதியின் இரத்தக்கசிவால் பேசமுடியாமை  
இரத்த அழுத்தத்திற்கான மருந்துகளை மருத்துவரின் ஆலோசனையுடன் விடாமல் உட்கொண்டால் மேற்கொண்ட விபத்தை தவிர்த்துக் கொள்ளலாம்.
# உறைபனிச்சறுக்கு

**உறைபனிச்சறுக்கு** என்பது இறுகுபனி மீது மெல்லிய தகடுகள் பெருத்தப்பட்ட காலணிகளின் துணையுடன் சறுக்கிச் செல்வதைக் குறிக்கிறது. பனிச்சறுக்கலில் குளிர் நாடுகளில் வாழும் மக்கள் பெரும்பாலும் ஈடுபடுகின்றனர். வேக பனிச்சறுக்கல் மாரி ஒலிம்பிக் விளையாட்டு ஆகும். பனிச்சறுக்கிய வண்ணமே பனி நடனம் ஆடுவர். பனிச்சறுக்கியே, பனிக்கள வளைகோற் பந்தாட்டம் (ice hockey) விளையாடப்படும்.
# பனிச்சறுக்கு

**பனிச்சறுக்கு** என்பது பனி நடைக் கட்டைகளை பொருந்திய காலணிகளை அணிந்து பனியின் மேலே சறுக்கிய வண்ணம் பயணிக்கும் பொழுதுபோக்கு விளையாட்டாகும். பொழுதுபோக்கு மற்றும் விளையாட்டு போட்டிகள் மட்டுமல்லாமல் பனிச்சறுக்கு இராணுவ பயன்பாடுகளுக்கும், மிகுந்த பனிப்பொழிவு உள்ள இடங்களில் பயணிப்பதற்கும் பயன்படுகிறது. 1860 வரை பனிச்சறுக்கு, பனி அதிகமுள்ள இடங்களில் பயணிப்பதற்காகவே பயன்பட்டு வந்தது. 1860க்கு பிறகு பனிச்சறுக்கானது பொழுதுபோக்கு, உடற்பயிற்சி, விளையாட்டுப் போட்டிகள் போன்றவற்றிற்காகவும் அறிமுகப்படுத்தப்பட்டது. பலவிதமான போட்டி பனிச்சறுக்கு நிகழ்வுகள் பன்னாட்டு ஒலிம்பிக் குழு மற்றும் பன்னாட்டு பனிச்சறுக்கு கூட்டமைப்பினால் அங்கீகரிக்கப்பட்டுள்ளது. குளிர் நாடுகளில் இது ஒரு பிரபல விளையாட்டு ஆகும். குளிர்பிரதேச பழங்குடிகளே பனிச்சறுக்கு பற்றி அறிந்திருந்தனர்.
# பனிச்சறுக்கு

## வரலாறு

மிகப்பழமையான, மிகத் துல்லியமாக ஆவணப்படுத்தப்பட்ட பனிச்சறுக்கு தற்போதைய நார்வே மற்றும் ஸ்வீடனை சேர்ந்த பகுதிகளில் நடந்துள்ளதாக அறியப்பட்டுள்ளது. நார்வே நாட்டின் நார்லேண்ட் பகுதியில் உள்ள ரூடியில் அமைந்துள்ள, கிமு 5000 சார்ந்த பழமையான சிற்பங்கள், ஒற்றை பனிச்சறுக்கு குச்சியுடன் பனிச்சறுக்கு மனிதனை சித்தரிக்கின்றன. முதல் பழமையான பனிச்சறுக்கு ஸ்வீடனில் 4500 அல்லது 2500 கிமு-வில் நடந்துள்ளது.
# பனி வழுக்கல்

**பனி வழுக்கல்** அல்லது சிலடிங் ஒரு பனி விளையாட்டு ஆகும். ஒரு உயரமான பனி தூவிய இடத்தில் ஒரு தட்டையான பலகை அல்லது நெகிழி (*Plastic*)இருக்கை மேல் அமர்ந்து வழுக்கிய வண்ணம் கீழ் செல்வதே பனி வழுக்கல் ஆக்கும். குளிர் காலத்தில் சிறுவர்களுக்கு இது ஒரு மிகப் பிடித்த விளையாட்டு. இது பனி ஒலிம்பிக் விளையாட்டும் ஆகும்.
# பனிப்பந்துச் சண்டை

**பனிப்பந்துச் சண்டை** பனித்தூவிகளை ஒரு பந்தாக உருட்டி பிறர் மீது எறிந்து ஆடப்படும் ஒரு விளையாட்டு ஆகும். பொதுவாக பனிப்பந்துகள் மென்மைவானவை, எனவே இவை ஒருவரையும் காயப்படுத்தா. இது மண்கட்டி சண்டைக்கு ஒத்த விளையாட்டு. இது பெரும்பாலும் சிறுவர்களாலும், இளையோராலும் விளையாடப்படுகிறது.
# நன்றி தெரிவித்தல் நாள்

**நன்றி தெரிவித்தல் நாள்** (*Thanksgiving day*) ஒரு வட அமெரிக்க பாரம்பாரிய விடுமுறை நாள் ஆகும். இது தைப்பொங்கல் போன்று ஒரு வகை அறுவடைத் திருநாள் ஆகும். இதன் தோற்றம் அமெரிக்க முதற்குடிகளின் பாரம்பரியத்தில் இருக்கிறது. வந்த ஐரோப்பியரும், முதற்குடிகளும் ஒன்றாக கொண்டாடும் ஒரு நாள் நன்றி தெரிவித்தல் நாள் என்பது கனடாவில் வழங்கும் தோற்ற வரலாறு.  
இது கனடாவில் அக்டோபர் மாதத்தின் இரண்டாம் திங்களன்றும், ஐக்கிய அமெரிக்காவில் நவம்பர் மாதத்தின் நான்காம் வியாழனன்றும் கொண்டாடப்படுகிறது.
# நன்றி தெரிவித்தல் நாள்

## இந்நாளின் பன்முக வெளிப்பாடு

இன்று ஐக்கிய அமெரிக்க நாடுகளில் கொண்டாடப்படுகின்ற "நன்றி தெரிவித்தல் நாள்" அரசியல், சமூக, கலாச்சார, சமய முக்கியத்துவத்தை வெளிப்படுத்துகிறது. விடுமுறை நாள் என்னும் விதத்தில் இந்நாள் ஒரு குடும்ப விழாவாகக் கொண்டாடப்படுகிறது. ஒரே குடும்பத்தைச் சார்ந்தவர்கள் நாட்டின் பல பகுதிகளிலிருந்தும் நீண்ட தூரம் பயணம் செய்து தம் பெற்றோர், உடன்பிறப்புகளோடு சேர்ந்து விழாக் கொண்டாடுகின்றனர்.  
இந்நாளில் மக்கள் உண்ணும் விருந்தில் சில உணவுகள் மரபுவழி சமையல் செய்யப்படுகின்றன. வான்கோழியை முழுக் கோழியாக வைத்து அவித்தல், வறட்டியெடுத்தல், பொரித்தல் போன்ற வகைகளில் சமைப்பர். குடல் பகுதியை நீக்கிவிட்டு, அதில் அப்பத்துண்டுகள் மற்றும் மூலிகைகள் கொண்ட கலவையை வைத்திருப்பர். வான்கோழி இறைச்சி தவிர மக்காச் சோளம் அவித்து உண்ணப்படும். மேலும், கிரான்பெரி என்னும் பழங்களைக் கலவையாக்கி உணவோடு அருந்துவர். அமெரிக்க பூசணியிலிருந்து செய்யப்படும் கேக் உண்ணுவதும் வழக்கம்.  
நன்றி தெரிவித்தல் நாளில் நாடு முழுவதும் விளையாட்டுப் போட்டிகள் நடைபெறுவதுண்டு. முக்கியமான போட்டிகள் தொலைக்காட்சியில் ஒளிபரப்பாகும். குறிப்பாக அமெரிக்க கால்பந்தாட்டம் என்று அழைக்கப்படும் விளையாட்டு பிரபலமானது.  
சமயத்தைப் பொறுத்தமட்டில், அமெரிக்காவில் பல இடங்களில் கோவில் வழிபாடுகளில் நன்றி மன்றாட்டுகள் இடம்பெறும். மனித வாழ்விலும் வரலாற்றிலும் இறைவன் மக்களுக்குச் செய்துள்ள, தொடர்ந்து செய்துவருகின்ற நன்மைகளுக்கு மக்கள் நன்றிசெலுத்துவர்.
# நன்றி தெரிவித்தல் நாள்

## அரசியல் சார்ந்த பொருள்

அரசியல் பின்னணியில், இவ்விழா மக்களிடையே நல்லுறவை வளர்க்க பயன்படுவதாகக் கருதப்படுகிறது. குறிப்பாக அமெரிக்காவின் முதற்குடிகளும் ஐரோப்பிய குடியேற்றத்தவரும் தமக்குள்ளே மோதலில் ஈடுபடாமல் நல்லுறவைப் பேணுவதன் தேவையும் இவ்விழாவின் ஒரு பொருளாக உள்ளது.
# நன்றி தெரிவித்தல் நாள்

## நாட்டு முதல்வர் வான்கோழிகளுக்கு மன்னிப்பு வழங்கல்

இவ்விழாவைச் சார்ந்த இன்னொரு வழக்கம் அமெரிக்க முதல்வர் தமது இல்லமாகிய வெள்ளை மாளிகையில் இரண்டு வான்கோழிகளுக்கு மன்னிப்பு வழங்கும் சடங்கு ஆகும். அமெரிக்க குடும்பங்களில் பல்லாயிரக் கணக்கான வான்கோழிகள் இவ்விழாவை முன்னிட்டுக் கொல்லப்படுவதால், அவ்வாறு "கொலைத் தண்டனை" பெறுவதிலிருந்து தப்பித்துப் பிழைக்கின்ற இரண்டு வான்கோழிகள் நாட்டிலுள்ள விலங்குக் காப்பகங்களுக்குப் பரிசாக அளிக்கப்படும். இவ்வாறு அவை சாவிலிருந்து தப்புகின்றன.
# நன்றி தெரிவித்தல் நாள்

## மேசி நிறுவனத்தின் ஊர்வலக் காட்சி

ஐக்கிய அமெரிக்காவில் கொண்டாடப்படுகின்ற நன்றி தெரிவித்தல் நாள் நிகழ்ச்சியில் நியூயார்க் நகரில் மேசி (*Macy's*) என்னும் மாபெரும் வர்த்தக நிறுவனம் பெரியதொரு ஊர்வலக் காட்சிக்கு ஏற்பாடு செய்வது வழக்கம். நன்றி விழா நாளன்று காலையில் பல்லாயிரக் கணக்கான மக்கள் குழந்தைகளுடன் நியூயார்க் வந்து கூடுவார்கள். அப்போது அமெரிக்க கலாச்சாரத்தில் பிரபல்யமான கார்ட்டூன் பாத்திரங்கள் பிரமாண்டமான பலூன் வடிவில் உருவமைக்கப்பட்டு ஊர்வல ஊர்திகள் உதவியோடு பவனியாகச் செல்லும். இசைக் குழுக்கள் இன்னிசை முழங்கும். அப்போது மேலிருந்து சிறு தாள் துண்டுகள் தூவப்படும்.  
மேசி நிறுவனம் ஒவ்வொரு ஆண்டும் இந்த ஊர்வலத்திற்கு ஏற்பாடு செய்கிறது. 2012ஆம் ஆண்டு நிகழும் ஊர்வலம் அந்நிறுவனம் நடத்துகின்ற 86ஆம் நிகழ்ச்சி ஆகும்.  
இந்த ஊர்வலத்தின் போது சாந்தா கிளாஸ் எனப்படும் கிறிஸ்மஸ் தாத்தா தோன்றி குழந்தைகளோடு நடனம் ஆடி விளையாடுவது ஒரு சிறப்பு நிகழ்ச்சி.
# மந்திரம் (இந்து சமயம்)

**மந்திரம்** என்ற சொல் பல பொருள்களில் வழங்குகிறது. ஒரு பொருள் சில ஒலிப்பண்புகளுடன் கூடிய சொல், அல்லது சொற் தொடர்கள் ஒருவர் மீண்டும் மீண்டும் ஒலிப்பதன் மூலம் ஒருவருடைய கவனத்தை குவியப்படுத்தலாம் என்பது. இதுவே தற்காலத்தில் தரப்படும் பொருள்.  
சுருதிகளான வேத செய்யுட்களை மட்டும் மந்திரம் என்பர். ஸ்மிருதி நூல்களான பகவத் கீதை மற்றும் இதிகாசங்கள் போன்ற நூல்களில் காணப்படும் செய்யுட்களை சுலோகங்கள் என்பர். சுருதிகளில் உள்ள மந்திரங்களையும், ஸ்மிருதிகளில் உள்ள சுலோகங்களை ஒரு குறிப்பிட்ட ஒலி அளவுடன் ஓதப்படும் முறைக்கு வேத சந்தஸ்கள்என்பர்.  
தொன்மவியல்களில் மந்திரம் என்பது மீவியற்கை சக்தியை வழங்ககூடிய சொற்தொடர்களைக் குறிக்கிறது. இதற்கு எந்தவிதமான அறிவியல் ஆதாரமும் இல்லை.
- பிரணவ-மந்திரம் **ஓம்**
- பஞ்சாச்சரம் எனும் ஐந்தெழுத்து மந்திரம் **நமசிவாய** (நமச்சிவாய), சிவ-மந்திரம்
- சடாச்சரம் எனும் ஆறெழுத்து மந்திரம் **சரவணபவ**, முருகன்-மந்திரம்
- அட்டாச்சரம் எனும் எட்டெழுத்து மந்திரம் **ஓம் நமோ நாராயணாய**, நாராயண-மந்திரம்
# தவம்

**தவம்** (Tapas), ஆன்மீக முன்னேற்றத்திற்காக உடலாலும், வாக்காலும், மனதாலும் செய்யப்படும் அனைத்து சாத்விகமான ஆன்மீக சாதனைகளும் தவம் எனப்படும். உடலையும், மனதையும் உருக்கி செய்யப்படும் நோன்பு, தியானம், விரதங்கள், பாதயாத்திரை, தீர்த்த யாத்திரை, பூஜை, ஜெபம், ஓதுதல் முதலியன தவத்திற்கு சில எடுத்துக்காட்டுகள் ஆகும்.
# தவம்

## பகவத் கீதையில் தவம்

பகவத் கீதையின் 17-வது அத்தியாயமான, சிரத்தாத்திரய விபாக யோகத்தில், கிருஷ்ணர், ஆத்ம ஞானத்தை அடையத் தேவையான தகுதிகளில் ஒன்றான தவத்தை, சாத்விக தவம், இராட்சத தவம் மற்றும் தாமச தவம் என மூன்றாக பிரித்து அருச்சுனனுக்கு கூறுகிறார்.
- சாத்வீக தவம் - ஆன்மீக முன்னேற்றத்திற்கு மட்டுமே செய்வது சாத்வீக தவமாகும். (எடுத்துகாட்டு: ஆத்ம ஞானத்திற்காக செய்யப்படும் தவம்)
- இராட்சத தவம் - தனது நன்மைக்கு மட்டுமே செய்வது இராட்சத தவமாகும். (குழந்தை அல்லது செல்வம் வேண்டி செய்யப்படும் தவம்)
- தாமச தவம் - பிறரைத் துன்புறுத்தும் நோக்கத்திற்காகச் செய்யும் தவமே தாமச தவமாகும்.
# தவம்

## பகவத் கீதையில் தவம்

### தவ முறைகள்

கிருஷ்ணர் உடல், பேச்சு மற்றும் மனதால் செய்யப்படும் தவ முறைகளை விளக்குகிறார்.
- உடலால் செய்யப்படும் தவம் (காயக தவம்) : நேரம் தவறாது செயல்படுவது, அளித்த வாக்கை நிறைவேற்றுவது, பூசைகள் செய்வது, தானம் அளிப்பது போன்றவைகள் காயக தவமாகும்.
- பேச்சால் செய்யப்படும் தவம் (வாசிக தவம்) : தெரிந்த உண்மையை மட்டும் பேசுதல், இனிமையாகவும், மென்மையாகவும் பேசுதல், பிறர் மனம் புண்படாது பேசுதல், கேட்பவருக்கு நன்மை பயக்கூடியது மட்டும் பேசுதலே வாசிக தவமாகும். வாசிகத் தவத்தின் பயனால் உண்டாகும் பேச்சுக் கட்டுப்பாடு, ஆன்மீக முன்னேற்றத்தை மேம்படுத்தும்.
- மனதின் தவம் (மானச தவம்) : மனதில் தீய எண்ணங்களை விட்டு விட்டு, தூய எண்ணங்களுடன், மனதை அமைதியாக வைத்துக் கொள்ளுதலே மானச தவமாகும்.
# தவம்

## உபநிடதங்களில் தவம்

வேதாந்தமாகிய உபநிடதங்கள், சீவமாத்மாவும், பரமாத்மாவும் ஒன்றே என்ற அத்வைத அறிவை அடைவதே தவத்தின் நோக்கம் எனக் கூறுகிறது.
முண்டக உபநிடதத்தின் 3.1.5-6-ஆம் பகுதிகள் தவத்தினால் ஆத்ம அறிவை பெறும் ஒரு ஆன்மீக சாதகனுக்கு மோட்சம் எனும் மனநிறைவு கிடைக்கிறது எனக் கூறுகிறது.  
ஆதிசங்கரர் தனது நூற்களில், சமயச் சடங்குகளை விட, தவத்திற்கே முன்னுரிமை வழங்குகிறார். சாதாரண தவ வாழ்வை விட, ஆத்ம ஞானத்தின் மூலம் பிரம்மத்தின் இயற்கையை அறிவதே சிறந்த அறிவுபூர்வமான தவம் எனக் கூறுகிறார்.
பிரம்மச்சரிய வாழ்வில், பொருளின்பங்களில் நாட்டம் செல்லாதவாறு, குரு குலங்களில் மனவடக்கம், புலனடக்கம் மூலம் தவம், சந்நியாசம், தியானம், அகிம்சை, சிரவணம், மனனம் மூலம் மேலான பிரம்ம ஞானத்தை, குருவால் சீடர்களான பிரம்மச்சாரிகள் போதிக்கப்படுகின்றனர்.
# தவம்

## பிறவாப் பெரு நிலைக்கான தவம்

விடுதலை அல்லது மோட்சம் எனும் பிறவாப் பெரு நிலையை அடைய இந்து, பௌத்த, சமண சமயத் துறவிகள் தவ வாழ்வை கடைப்பிடிக்கின்றனர்.
ஞானிகளும், துறவிகளும், ஆன்மீக சாதனையாளர்களும், பல்வேறு ஆன்மீக சாதனைகள் மூலம் முயற்சி செய்வதன் மூலம் சீவாத்மாகிய தானும், அழிவற்ற, ஆனந்த மயமான, என்றும் நிலையான பிரம்மமும் ஒன்றே என அறிந்து, மற்ற அனைத்தும் நிலையற்றவை (மாயை) என உணர்வதே தவத்தின் இறுதி இலக்காகும்.
# தவம்

## நவீன காலத்தில்

நவீன காலத்தில் தவ வாழ்க்கை மேற்கொள்வதற்காக, கங்கை ஆறு பாயுமிடங்களான ரிஷிகேஷ், அரித்துவார், உத்தரகாசி, வாரணாசி போன்ற புனிதமான பகுதிகளில், இந்து சமய பிரம்மச்சாரிகளுக்கும் , இளம் துறவிகளுக்கும், வேதாந்தக் கல்வியுடன், தவம், தியானப் பயிற்சிகளையும் வழங்குகிறது. செய்வதற்கு
# தவம்

## இதனையும் காண்க

- சந்நியாசம்
# நரகம்

**நரகம்** என்பது மதம் மற்றும் நாட்டுப்புறவியலில், இறப்பிற்கு பிறகு செல்லும் ஒரு இடம் அல்லது நிலை. இதில் பெரும்பாலும் ஆன்மாக்கள் துன்பத்திற்குரிய தண்டனை, சித்திரவதை அனுபவிக்க நேரிடும். நேரியல் தெய்வீக வரலாற்றைக் கொண்ட சமயங்கள் பெரும்பாலும் நரகங்களை நித்திய இடங்களாக சித்தரிக்கின்றன, இவற்றின் மிகப்பெரிய எடுத்துக்காட்டுகள் கிறித்தவம் மற்றும் இசுலாம், அதேசமயம், இந்து மாற்றும் பௌத்தம் போன்று மறுபிறவியை நம்பக்கூடிய மதங்கள் பொதுவாக நரகத்தை அவதாரங்களுக்கு இடையில் ஒரு இடைநிலை காலமாக சித்தரிக்கின்றன. மதங்கள் பொதுவாக நரகத்தை மற்றொரு பரிமாணம் அல்லது பூமி அடியில் இருப்பதாக குறிக்கியின்றன.
# நரகம்

### இந்து மதம்

(மரணத்தின் இந்து கடவுள்) அவரது மனைவி யாமி மற்றும் சித்ரகுப்தாவுடன். சென்னை அரசு அருங்காட்சியகத்தில் இருந்து 17ஆம் நூற்றாண்டு ஓவியம்.]]
ஆரம்பகால வேத மதத்தில் நரகம் என்ற கருத்து இல்லை. *ரிக்வேதம்* மூன்று பகுதிகளைக் குறிப்பிடுகிறது, *பூர்* ( பூமி ), *ஸ்வர்* ( வானம் ) மற்றும் *புவாஸ்* (நடுத்தர பகுதி, அதாவது காற்று அல்லது வளிமண்டலம் ). பிற்கால இந்து இலக்கியங்களில், குறிப்பாக சட்ட புத்தகங்கள் மற்றும் *புராணங்களில்*, *நரகா* எனப்படும் நரகத்தைப் போன்ற ஒரு பகுதி உட்பட பல பகுதிகள் குறிப்பிடப்பட்டுள்ளன. யமன் முதலில் பிறந்த மனிதனாக (அவரது இரட்டை சகோதரி யாமியுடன்), முன்னுரிமையின் மூலம், மனிதர்களின் ஆட்சியாளராகவும், அவர்கள் வெளியேறும்போது நீதிபதியாகவும் மாறுகிறார்.  
சட்டப் புத்தகங்களில் (*ஸ்மிருதிகள்* மற்றும் *தர்மசாஸ்திரங்கள்* ), *நரகம்* என்பது தவறான செயல்களுக்கு தண்டனைக்குரிய இடமாகும். இது *நரக-லோகம்* என்று அழைக்கப்படுகிறது. அங்கு ஒரு ஆத்மா<nowiki/>வின் அடுத்த நிலை தீர்மானிக்கப்படுகிறது; கர்மாவின் பகுதி பலன்கள் அடுத்த வாழ்க்கையை பாதிக்கின்றன. *மகாபாரதத்தில்* பாண்டவர்களும் கௌரவர்களும் சொர்க்க<nowiki/>த்திற்குச் சென்றதாகக் குறிப்பிடப்பட்டுள்ளது. முதலில் யுதிஷ்டிரன் சொர்க்கத்திற்குச் செல்கிறான். இந்திரன் அவனிடம் துரியோதனன் தன் க்ஷத்திரியக் கடமைகளைச் சரியாகச் செய்ததால் சொர்க்கத்தில் இருப்பதாகச் சொல்கிறான். பின்னர் அவர் யுதிஷ்டிரனுக்கு நரகத்தைக் காட்டுகிறார், அங்கு அவருடைய சகோதரர்கள் இருக்கிறார்கள். யுதிஷ்டிரனுக்கு இது ஒரு சோதனை என்றும், அவரது சகோதரர்கள் மற்றும் கௌரவர்கள் அனைவரும் சொர்க்கத்தில் இருப்பதாகவும், தேவர்களின் தெய்வீக இல்லத்தில் மகிழ்ச்சியாக வாழ்வதாகவும் பின்னர் தெரியவருகிறது. பல்வேறு *புராணங்கள்* மற்றும் பிற நூல்களிலும் பல்வேறு நரகங்கள் விவரிக்கப்பட்டுள்ளன. *கருட புராணம்* ஒவ்வொரு நரகத்தையும் அதன் அம்சங்களையும் விரிவாகக் கூறுகிறது; இது நவீன கால தண்டனைச் சட்டத்தைப் போலவே பெரும்பாலான குற்றங்களுக்கான தண்டனையின் அளவைப் பட்டியலிடுகிறது.  
தவறான செயல்களைச் செய்பவர்கள் நரகத்திற்குச் செல்கிறார்கள், அவர்கள் செய்த தவறான செயல்களுக்கு ஏற்ப தண்டனைகளை அனுபவிக்க வேண்டும். மரணத்தின் கடவுளான யம கடவுள் நரகத்தை தலைமை தாங்குகிறார். ஒரு தனிநபரின் அனைத்து தவறான செயல்களின் விரிவான கணக்குகள் யமனின் அவையில் பதிவுக் காப்பாளராக இருக்கும் சித்ரகுப்தனால் வைக்கப்பட்டுள்ளன. சித்ரகுப்தன் செய்த தவறான செயல்களைப் படித்து, யமன் தனிநபர்களுக்கு தகுந்த தண்டனைகளை வழங்க உத்தரவிடுகிறார். இந்த தண்டனைகளில் கொதிக்கும் எண்ணெயில் தோய்த்தல், நெருப்பில் எரித்தல், பல்வேறு ஆயுதங்களைப் பயன்படுத்தி சித்திரவதை செய்தல் போன்றவை அடங்கும். தண்டனைகளின் ஒதுக்கீட்டை முடிக்கும் நபர்கள் தங்கள் கர்மாவின் சமநிலைக்கு ஏற்ப மீண்டும் பிறக்கிறார்கள். உருவாக்கப்பட்ட அனைத்து உயிரினங்களும் அபூரணமானவை, எனவே அவற்றின் பதிவில் குறைந்தபட்சம் ஒரு தவறான செயலாவது உள்ளது; ஆனால் ஒருவர் பொதுவாக ஒரு தகுதியான வாழ்க்கையை நடத்தினால், கர்மாவின் சட்டத்தின்படி, நரகத்தில் ஒரு குறுகிய காலத்திற்குப் பிறகு, அடுத்த மறுபிறவிக்கு முன், சொர்க்கத்தைப் போன்ற ஒரு தற்காலிக இன்பமான பகுதிக்கு ஏறுகிறார். இந்து தத்துவஞானி மத்வாவைத் தவிர, நரகத்தில் உள்ள நேரம் இந்து மதத்திற்குள் நித்திய சாபமாக கருதப்படவில்லை.
# நரகம்

### கிறித்தவம்

நரகம் பற்றிய கிறிஸ்தவக் கோட்பாடு புதிய ஏற்பாட்டில் உள்ள பகுதிகளிலிருந்து பெறப்பட்டது. *நரகம்* என்ற ஆங்கில வார்த்தை கிரேக்க புதிய ஏற்பாட்டில் இல்லை; அதற்கு பதிலாக மூன்று வார்த்தைகளில் ஒன்று பயன்படுத்தப்படுகிறது: கிரேக்க வார்த்தைகளான *டார்டாரஸ்* அல்லது *ஹேடிஸ்* அல்லது எபிரேய வார்த்தையான *கெஹின்னோம்*.  
செப்துவசிந்தா மற்றும் புதிய ஏற்பாட்டில், ஆசிரியர்கள் எபிரேயம் ஷியோலுக்கு ஹேடீஸ் என்ற கிரேக்க வார்த்தையைப் பயன்படுத்தினர். கிறிஸ்தவர்களின் விஷயத்தில், இறந்தவர்களின் ஆன்மாக்கள், மரணத்திற்குப் பிறகு, உயிர்த்தெழுதல் வரை அமைதியுடன் இளைப்பாறும் அல்லது துன்பப்படும் என்று நம்புகிறார்கள். கத்தோலிக்க திருச்சபை நரகத்தை "கடவுள் மற்றும் ஆசீர்வதிக்கப்பட்டவர்களுடன் தொடர்பு கொள்வதில் இருந்து உறுதியான சுய-விலக்கு நிலை" என்று வரையறுக்கிறது. வருந்தாமல், கடவுளின் இரக்கமுள்ள அன்பை ஏற்காமல், மரணத்திற்குப் பிறகு, ஒருவரின் சொந்த விருப்பத்தின் மூலம் நித்தியமாகப் பிரிந்து, இறக்கும் விளைவாக ஒருவர் தன்னை நரகத்தில் காண்கிறார். ரோமன் கத்தோலிக்க திருச்சபையில், மெதடிஸ்ட்கள், பாப்டிஸ்டுகள் மற்றும் எபிஸ்கோபலியன்கள் மற்றும் சில கிரேக்க ஆர்த்தடாக்ஸ் போன்ற பல கிறிஸ்தவ தேவாலயங்கள், பொது உயிர்த்தெழுதலுக்குப் பிறகும் கடைசியாகத் தகுதியற்றவர்களாகக் காணப்படாதவர்களின் இறுதி விதியாக நரகம் கற்பிக்கப்படுகிறது. அவர்கள் பாவத்திற்காக நித்தியமாக தண்டிக்கப்படுவார்கள் மற்றும் கடவுளிடமிருந்து நிரந்தரமாக பிரிக்கப்படுவார்கள். இந்த தீர்ப்பின் தன்மை பல புராட்டஸ்டன்ட் தேவாலயங்கள் இயேசு கிறிஸ்துவை தங்கள் இரட்சகராக ஏற்றுக்கொள்வதில் இருந்து வருகிறது, அதே சமயம் கிரேக்க ஆர்த்தடாக்ஸ் மற்றும் கத்தோலிக்க தேவாலயங்கள் தீர்ப்பு நம்பிக்கை மற்றும் செயல்கள் இரண்டையும் சார்ந்துள்ளது என்று கற்பிக்கின்றன.
# நரகம்

### இசுலாம்

இசுலாமில், *ஜஹன்னம்* என்பது சொர்க்கத்தின் இணை. இவை ஏழு அடுக்குகளாகப் பிரிக்கப்பட்டுள்ளது, மற்றும் தற்காலிக உலகத்துடன் இணைந்து உள்ளன. தண்டனை விதிக்கப்பட்டவர்களுக்கு எரியும் நெருப்பு, கொதிக்கும் நீர் மற்றும் வேறு பலவிதமான வேதனைகள் அளிக்கப்படும். குர்ஆனில், ஜஹன்னாமின் நெருப்பு மனித இனத்திற்கும் ஜின்களுக்கும் தயார் செய்யப்பட்டுள்ளது என்று கடவுள் அறிவிக்கிறார். தீர்ப்பு நாளுக்குப் பிறகு, கடவுளை நம்பாதவர்கள், அவருடைய சட்டங்களுக்குக் கீழ்ப்படியாதவர்கள் அல்லது அவருடைய தூதர்களை நிராகரித்தவர்கள் நரகத்திற்கு அனுப்பப்படுகிறார்கள். "இசுலாத்தின் எதிரிகள்" அவர்கள் இறந்த உடனேயே நரகத்திற்கு அனுப்பப்படுகிறார்கள். நவீனத்துவவாதிகள் பாரம்பரிய காலத்தில் பொதுவான நரகத்தின் தெளிவான விளக்கங்களை குறைத்து மதிப்பிடுகின்றனர், ஒருபுறம் மறுபுறம் மறுவாழ்வு மறுக்கப்படக்கூடாது என்பதை மீண்டும் உறுதிப்படுத்துகிறது, ஆனால் அதே நேரத்தில் அதன் சரியான தன்மையை உறுதிப்படுத்துவது இல்லை. சில அறிஞர்களால் மறுக்கப்பட்டாலும், பெரும்பாலான அறிஞர்கள் ஜஹன்னத்தை நித்தியமானதாக கருதுகின்றனர்.
# நரகம்

### பௌத்தம்

மஜ்ஜிமா நிகாயாவின் 130வது சொற்பொழிவான *தேவதூத சுத்தா*வில், புத்தர் நரகம் பற்றி தெளிவாகப் போதிக்கிறார். புத்தமதம் மறுபிறப்பின் ஐந்து அல்லது ஆறு பகுதிகள் இருப்பதாகக் கற்பிக்கிறது, பின்னர் அவை வேதனை அல்லது இன்பத்தின் அளவுகளாக பிரிக்கப்படலாம்.  
புத்தமதத்தில் உள்ள மறுபிறப்பின் அனைத்து பகுதிகளையும் போலவே, நரகத்தில் மறுபிறப்பு நிரந்தரமானது அல்ல, இருப்பினும் மீண்டும் பிறப்பதற்கு முன்பு துன்பங்கள் நீடிக்கும், தாமரை சூத்திரத்தில், புத்தர் இறுதியில் தேவதத்தா கூட ப்ரத்யேகபுத்தராக மாறுவார் என்று போதிக்கிறார், நரகத்தின் தற்காலிகத் தன்மையை வலியுறுத்துகிறார். இவ்வாறு, புத்தமதம் நிர்வாணத்தை அடைவதன் மூலம் மறுபிறப்புகளின் (நேர்மறை மற்றும் எதிர்மறையான) முடிவில்லாத இடம்பெயர்விலிருந்து தப்பிக்கக் கற்பிக்கிறது.
# நரகம்

### சமணம்

ஜைன பிரபஞ்சவியலில், நரகம் என்பது பெரும் துன்பங்களைக் கொண்ட இருத்தலுக்கான பெயர். இருப்பினும், தெய்வீக தீர்ப்பு மற்றும் தண்டனையின் விளைவாக ஆன்மாக்கள் நரகாவிற்கு அனுப்பப்படவில்லை. மேலும், நரகத்தில் ஒரு உயிரினம் தங்கியிருக்கும் காலம் நித்தியமானது அல்ல, இருப்பினும் அது பொதுவாக மிக நீண்டது. ஒரு ஆன்மா தனது முந்தைய கர்மாவின் (உடல், பேச்சு மற்றும் மனதின் செயல்களின்) நேரடி விளைவாக ஒரு நரகத்தில் பிறக்கிறது, மேலும் அவரது கர்மா அதன் முழு பலனை அடையும் வரை ஒரு குறிப்பிட்ட காலத்திற்கு அங்கேயே வாழ்கிறது. அவனுடைய கர்மா தீர்ந்த பிறகு, இன்னும் பழுக்காத முந்தைய கர்மாவின் விளைவாக அவன் உயர்ந்த உலகங்களில் ஒன்றில் மீண்டும் பிறக்கக்கூடும்.
# சொர்க்கம்

**சொர்க்கம்** என்பது தெய்வங்கள், தேவதைகள், ஆன்மாக்கள், புனிதர்கள் அல்லது வணக்கத்திற்குரிய மூதாதையர்கள் தோன்றியதாக அல்லது வசிப்பதாகக் கூறப்படும் ஒரு பொதுவான மத அண்டவியல். இதுஇயற்கைக்கு அப்பாற்பட்ட இடமாகும். சில மதங்களின் நம்பிக்கைகளின்படி, சொர்க்கவாசிகள் பூமிக்கு இறங்கலாம் அல்லது அவதாரம் எடுக்கலாம் மற்றும் பூமிக்குரிய மனிதர்கள் மறுமையில் சொர்க்கத்திற்கு ஏறலாம் அல்லது விதிவிலக்கான சந்தர்ப்பங்களில் இறக்காமல் சொர்க்கத்தில் நுழையலாம்.  
சொர்க்கம் பெரும்பாலும் "உயர்ந்த இடம்", புனிதமான இடம். நரகம் அல்லது பாதாள உலகம் அல்லது "தாழ்ந்த இடங்கள்" என்பதற்கு மாறாக தெய்வீகம், நன்மை, பக்தி, நம்பிக்கை அல்லது மற்ற நற்பண்புகள் போன்ற பல்வேறு தரநிலைகளின்படி பூமிக்குரிய மனிதர்களால் நிபந்தனையுடன் அணுகக்கூடியதாக விவரிக்கப்படுகிறது. வரவிருக்கும் உலகில் பூமியில் ஒரு சொர்க்கம் சாத்தியம் என்று சிலர் நம்புகிறார்கள்.  
மற்றொரு நம்பிக்கையானது *உலக மரம்,* இது வானங்கள், பூமி மற்றும் பாதாள உலகத்தை இணைக்கிறது. இந்திய மதங்களில், சொர்க்கம் *ஸ்வர்கலோகமாகக்* கருதப்படுகிறது, மேலும் ஆன்மா அதன் *கர்மாவின்* படி வெவ்வேறு உயிர் வடிவங்களில் மறுபிறப்புக்கு உட்படுத்தப்படுகிறது. ஒரு ஆத்மா *மோட்சம்* அல்லது *நிர்வாணத்தை* அடைந்த பிறகு இந்த சுழற்சியை உடைக்க முடியும். உறுதியான உலகத்திற்கு வெளியே (சொர்க்கம், நரகம் அல்லது பிற) மனிதர்கள், ஆன்மாக்கள் அல்லது தெய்வங்கள் இருக்கும் எந்த இடமும் *மறுஉலகம்* என்று குறிப்பிடப்படுகிறது.  
ஆபிரகாமிய நம்பிக்கைகளான கிறித்துவம், இசுலாம் மற்றும் யூத மதத்தின் சில பள்ளிகள் மற்றும் சரதுசம் ஆகியவற்றில், பரலோகம் என்பது மரணத்திற்குப் பிந்தைய வாழ்க்கையின் சாம்ராஜ்யமாகும், அங்கு முந்தைய வாழ்க்கையில் நல்ல செயல்கள் நித்தியத்திற்கு வெகுமதி அளிக்கப்படுகின்றன (கெட்ட நடத்தை தண்டிக்கப்படும் இடம் நரகம்).
# சொர்க்கம்

### இந்து சமயம்

இந்து சமயத்தில் சொர்க்கத்தை அடைவது என்பது இறுதி நாட்டம் அல்ல, ஏனெனில் சொர்க்கம் என்பது நிலையற்றது மற்றும் உடலுடன் தொடர்புடையது. சொர்க்கம் பூரணமாக இருக்க முடியாது, மேலும் இது இன்பமான மற்றும் சாதாரணமான பொருள் வாழ்க்கைக்கு மற்றொரு பெயர். இந்து அண்டவியல் படி, பூமிக்கு மேலே, மற்ற லோகங்கள் உள்ளன: (1) புவலோகம், (2) சுவர்கலோகம், இது இன்பத்தின் சொர்க்கமாகும், தேவர்களின் அரசன் இந்திரன் பரிசுத்த மனிதர்களுடன் வசிக்கிறார். மற்ற சில லோகங்கள் மகர்லோகம், சனலோகம், தபலோகம் மற்றும் சத்யலோகம். பரலோக வாசதலங்களும் பிறப்பு மற்றும் இறப்பு சுழற்சியுடன் பிணைக்கப்பட்டுள்ளதால், சொர்க்கம் அல்லது நரகத்தில் வசிப்பவரும் மீண்டும் வேறு ஒரு லோகத்திற்கு மறுசுழற்சி செய்யப்படுவார்கள். ஜீவாத்மாவின் சுய-உணர்தலால் மட்டுமே இந்த சுழற்சி உடைக்கப்படுகிறது. இந்த சுய-உணர்தல் மோட்சம்.  
மோட்சம் என்ற கருத்து இந்து மதத்திற்கே உரியது. மோட்சம் என்பது பிறப்பு மற்றும் இறப்பு சுழற்சியிலிருந்து விடுதலை மற்றும் பிரம்மனுடனான இறுதி தொடர்பு ஆகியவற்றைக் குறிக்கிறது. மோட்சத்துடன் ஆன்மா பிரம்மன் அல்லது பரமாத்மாவுடன் ஐக்கியத்தை அடைகிறது. வேதாந்தம், மீமாஞ்சம், சாங்கியம், நியாயம், வைசேஷிகம் மற்றும் யோகா போன்ற பல்வேறு பள்ளிகள் பிரம்மன், வெளிப்படையான பிரபஞ்சம், அதன் தோற்றம் மற்றும் வழக்கமான அழிவு, ஜீவாத்மா, இயற்கை (பிரகிருதி) மற்றும் முழுமையான பேரின்பத்தை அடைவதற்கான சரியான வழி ஆகியவற்றில் நுட்பமான வேறுபாடுகளை வழங்குகின்றன.
# சொர்க்கம்

### கிறித்தவம்

புதிய ஏற்பாட்டில் உள்ள சொர்க்கத்தின் விளக்கங்கள் பழைய ஏற்பாட்டில் உள்ளதை விட முழுமையாக வளர்ந்தவை, ஆனால் பொதுவாக தெளிவற்றவை. பழைய ஏற்பாட்டில் உள்ளதைப் போலவே, புதிய ஏற்பாட்டிலும் கடவுள் வானத்திற்கும் பூமிக்கும் அதிபதியாக விவரிக்கப்படுகிறார், ஆனால் பூமியின் மீதான அவரது அதிகாரம் சாத்தானால் சவால் செய்யப்படுகிறது. மாற்கு மற்றும் லூக்கின் சுவிசேஷங்கள் "கடவுளின் ராஜ்யம்" பற்றி பேசுகின்றன, மத்தேயு நற்செய்தி பொதுவாக "பரலோக ராஜ்யம்" என்ற வார்த்தையைப் பயன்படுத்துகிறது. இரண்டு சொற்றொடர்களும் ஒரே பொருளைக் கொண்டிருப்பதாகக் கருதப்படுகிறது.  
இயேசுவின் போதனைகளில் கடவுளின் ராஜ்யம் இன்றியமையாத பகுதியாக இருந்தது என்பதை நவீன அறிஞர்கள் ஒப்புக்கொள்கிறார்கள். இது இருந்தபோதிலும், "கடவுளின் ராஜ்யம்" என்ற சொற்றொடரின் அர்த்தம் என்ன என்பதை இயேசு சரியாக விளக்கியதாக எந்த நற்செய்திகளும் பதிவு செய்யவில்லை. இந்த வெளிப்படையான புறக்கணிப்புக்கான விளக்கம் என்னவென்றால், கடவுளின் ராஜ்யம் என்பது பொதுவாக புரிந்துகொள்ளப்பட்ட கருத்தாகும், அதற்கு எந்த விளக்கமும் தேவையில்லை.
# சொர்க்கம்

### இசுலாம்

டால்முட் போன்ற யூத மரபுகளைப் போலவே, குர்ஆன் மற்றும் ஹதீஸ்கள் ஏழு *சமவாத்* இருப்பதைப் பற்றி அடிக்கடி குறிப்பிடுகின்றன, *இது சம* என்பதன் பன்மை, அதாவது 'சொர்க்கம், வானம், வானக் கோளம்',. சித்ரத் அல்-முந்தாஹா, ஒரு பெரிய புதிரான மரம், ஏழாவது வானத்தின் முடிவைக் குறிக்கிறது மற்றும் கடவுளின் அனைத்து உயிரினங்களுக்கும் பரலோக அறிவுக்கும் உச்சகட்டமாக உள்ளது. "ஆகாயம்" என்பதன் ஒரு விளக்கம் என்னவென்றால், அனைத்து நட்சத்திரங்கள் மற்றும் விண்மீன் திரள்கள் (பால்வீதி உட்பட) அனைத்தும் "முதல் சொர்க்கத்தின்" பகுதியாகும், மேலும் "அதற்கு அப்பால் இன்னும் ஆறு பெரிய உலகங்கள் உள்ளன," இவை இன்னும் விஞ்ஞானிகளால் கண்டுபிடிக்கப்படவில்லை.  
நீதிமான்களின் மரணத்திற்குப் பிறகான இடம் இசுலாத்தில் *ஜன்னாவாக* கருதப்படுகிறது ("சொர்க்கம்" என்று மொழிபெயர்க்கப்பட்டுள்ளது). ஏதேன் அல்லது சொர்க்கத்தைப் பற்றி குர்ஆன் கூறுகிறது, "நீதிமான்களுக்கு வாக்களிக்கப்பட்ட சொர்க்கத்தின் விளக்கம் என்னவென்றால், அதன் கீழ் ஆறுகள் ஓடும்; நித்தியமானது அதன் பழமும் அதன் நிழலும் ஆகும். அதுவே நேர்மையாளர்களுக்கு இறுதி முடிவு. பாவம் என்ற கருத்தை இசுலாம் நிராகரிக்கிறது, மேலும் அனைத்து மனிதர்களும் தூய்மையாக பிறக்கிறார்கள் என்று முசுலிம்கள் நம்புகிறார்கள். பெற்றோர்கள் எந்த மதத்தைச் சேர்ந்தவர்களாக இருந்தாலும் குழந்தைகள் இறந்தால் தானாகவே சொர்க்கத்திற்குச் சென்றுவிடுவார்கள்.
# சொர்க்கம்

### பௌத்தம்

பௌத்தத்தில் பல சொர்க்கங்கள் உள்ளன, அவை அனைத்தும் இன்னும் *சம்சாரத்தின்* ஒரு பகுதியாகும் (மாயையான உண்மை). நல்ல கர்மாவைக் சேர்ப்பவர்கள் அவற்றில் ஒன்றில் மீண்டும் பிறக்கலாம். இருப்பினும், அவர்கள் சொர்க்கத்தில் தங்குவது நித்தியமானது அல்ல - இறுதியில் அவர்கள் தங்கள் நல்ல கர்மாவைப் பயன்படுத்துவார்கள் மற்றும் ஒரு மனிதனாகவோ, மிருகமாகவோ அல்லது பிற உயிரினங்களாகவோ மறுபிறவி எடுப்பார்கள். சொர்க்கம் தற்காலிகமானது மற்றும் *சம்சாரத்தின்* ஒரு பகுதி என்பதால், பௌத்தர்கள் மறுபிறப்பு சுழற்சியில் இருந்து தப்பித்து ஞானம் (*நிர்வாணம்*) அடைவதில் அதிக கவனம் செலுத்துகிறார்கள். நிர்வாணம் என்பது சொர்க்கம் அல்ல, மன நிலை.
# ராக்கி மலைத்தொடர்

**ராக்கி மலைத்தொடர்** *(Rocky Mountains)* பொதுவாக ராக்கீசு என்று அழைக்கப்படுகிறது. இம் மலைத்தொடர் வட அமெரிக்காவின் மேற்கு பகுதியில் உள்ள ஓர் பெரும் மலைத்தொடர் ஆகும். கனடாவின் பிரிட்டிசு கொலம்பியா மாகாணத்தின் வடக்கில் தொடங்கி ஐக்கிய அமெரிக்காவின் நியூ மெக்சிகோ மாநிலம் வரை 3,000 மைல்களுக்கு (4,300 கி.மீ.) நீண்டுள்ளது. சில இடங்களில் இதன் அகலம் 300 மைல்களுக்கும் அதிகம். அலாசுக்கா, கனடாவிலுள்ள புரூக் மலைத்தொடர் இதன் நீட்சியாகவும் பார்க்கப்படுகிறது. கொலராடோ மாநிலத்திலுள்ள 14,433 அடி உயரமுடைய எல்பர்ட் மலை ராக்கி மலைத்தொடரின் மிக உயரமான மலையாகும். இன்று இம்மலைத்தொடர் பூங்காக்களாவும் மிகப்பெரிய பொழுதுபோக்கு சுற்றுலா தலங்களாகவும் பிரிக்கப்பட்டு பராமரிக்கப்பட்டு வருகிறது. மலையேற்றம், பனிச்சறுக்கு, மீன்பிடித்தல், வேட்டையாடுதல் போன்ற பொழுதுபோக்கு அம்சங்கள் அடங்கிய மலைத்தொடர் இதுவாகும். வட அமெரிக்க மலையடுக்குத் தொடருக்குள் ராக்கீசு மலைத்தொடர், பசிபிக் கரையோரப் பகுதிகள் மற்றும் காசுகேட் தொடர் மற்றும் சியரா நெவாடா ஆகிய மலைத் தொடர்களிலிருந்து சற்று வித்தியாசமாக சற்று வேறுபட்டு காணப்படுகிறது. இவை அனைத்தும் மேலும் மேற்கு நோக்கி அமைந்துள்ளன.  
சுமார் 55-80 மில்லியன் ஆண்டுகளுக்கு முன்பு லாராமைடு மலையாக்கச் செயல்முறையில் ராக்கி மலைத்தொடர் உருவாகியிருக்கலாம். இக்காலத்தில் வட அமெரிக்க நில பலகையின் மீது பசிபிக் நிலப்பலகை மோதி ஏற்பட்ட விளைவால் வட அமெரிக்க கண்டத்தில் பல மலைத்தொடர்கள் உருவாகின, இதில் முதன்மையானதும் நீளமானதும் ராக்கி மலைத்தொடர் ஆகும். பசிபிக் பலகை குறைவான ஆழத்தில் வட அமெரிக்க பலகைக்கு கீழ் பல ஆண்டுகளாக சென்றதால் ராக்கி மலைத்தொடர் ஏற்பட்டது, அதனாலாயே கடற்கரைக்கு ஆயிரம் மைல்களுக்கு அப்பால் கொலராடோ மாநிலத்தில் இம்மலைத்தொடர் உள்ளது. பனியாறுகள் மூலமும் நிலத்தில் ஏற்பட்ட பல்வேறு விசைகள் மூலமும் ஏற்பட்ட அரிப்பால் பாறைகள் உருமாறி பல்வேறு முகடுகளும் வடிவங்களும் தோன்றின. பனிக்காலத்தின் முடிவில் மாந்தர்கள் இப்பகுதியில் வாழ ஆரம்பித்தார்கள். அலெக்சாண்டர் மெக்கன்சி, போன்ற ஐரோப்பியர்களாலும், இலூயிசு மற்றும் கிளார்க் போன்ற அமெரிக்கர்களாலும் இம்மலைத் தொடரில் தனிமங்கள் இருப்பதைக் கண்டறிந்தனர். இருப்பினும் நிறைய மாந்தர்கள் இங்கு குடியேறாததால் இது மக்கள் அடர்த்தி குறைந்த இடமாகவே உள்ளது.  
மலைப்பகுதிகளில் பெரும்பாலானவை பொது பூங்காக்கள் மற்றும் வன நிலங்களால் பாதுகாக்கப்படுகின்றன, மேலும் பிரபலமான சுற்றுலாத்தலமாகவும் ராக்கி மலைத்தொடர் உள்ளது, குறிப்பாக நடைபயணம், முகாம், மலையேறுதல், மீன்பிடித்தல், வேட்டை, மலையேற்றம், பனிச்சறுக்கு போன்ற நடவடிக்கைகள் இதற்கு உதவுகின்றன.
# ராக்கி மலைத்தொடர்

## பெயர்க்காரணம்

அல்கொங்குவானுடன் நெருங்கிய தொடர்புடைய ஒரு அமெரிக்க இந்தியன் மொழிபெயர்ப்பிலிருந்து ராக்கி மலைத்தொடர் என்ற பெயர் வந்துள்ளது. 1752 ஆம் ஆண்டில் யாக்குவசு லெகார்டியுர் டி செயிண்ட் பியர் என்ற பத்திரிகையில் தற்போதைய பெயரை ஒரு ஐரோப்பியர் முதலில் குறிப்பிட்டார். அங்கு அவர்கள் இம்மலைத் தொடரை மான்டாகன்சு டி ரோச்சே என்று அழைத்தனர் .
# ராக்கி மலைத்தொடர்

## நிலவியல்

புவிமேலோட்டுப் பேரியக்க விசைகளால் ராக்கி மலைத்தொடர் உருவாக்கப்படுவதற்கு முன்னரே இம்மலைத்தொடரில் உள்ள பாறைகள் உருவாகின. கேம்பிரியன் காலத்திற்கு முந்தைய உருமாறிய பாறை மிகவும் பழமையான பாறையாகும். இப்பாறையே வட அமெரிக்க கண்டத்தின் மையத்தை உருவாக்குகிறது. கேம்பிரியன் காலத்திற்கு முந்தைய படிவான ஆர்கிலியேட் 1.7 பில்லியன் ஆண்டுகளுக்கு முன்பே இருந்ததாக கூறப்படுகிறது. தொல்லூழி காலத்தின் போது, மேற்கு வட அமெரிக்கா ஒரு ஆழமற்ற கடலுக்கு அடியில் அமைந்து இருந்ததாகவும், இது பல கிலோமீட்டர் அளவுக்கு சுண்ணாம்பு மற்றும் டோலமைட் ஆகியவற்றைச் சேர்த்ததாகவும் கூறப்படுகிறது.  
இன்றைய கொலராடோவுக்கு அருகே உள்ள தென் ராக்கி மலைகளில் பென்சில்வேனியன் காலத்தில் இந்த மூதாதையர் பாறைகள் மலைகள் உருவாக்கத்தின் போது பாதிக்கப்பட்டன. இந்த மலையாக்கம் பிந்தைய ராக்கி மலைத்தொடர்களை உருவாக்கியது. அவை பெரும்பாலும் ஆழமற்ற கடலில் அமைக்கப்பட்ட சுண்ணாம்பு அடுக்குகள் வழியாக பிரமாண்டமான உருமாறிய பாறைகளைக் கொண்டிருந்தன . இம்மலைகள் காலப்போக்கில் 80 மில்லியன் ஆண்டுகளுக்கு முன்பு அரிக்கப்பட்டு படிவுப்பாறைகளை உருவாக்கின. 350 மில்லியன் ஆண்டுகளுக்கு முன்பு நிலத்தட்டுகள் மோதி ஆண்ட்லர் ஓரோகமியை உருவாக்கின 270 மில்லியன் ஆண்டுகளாக வட அமெரிக்க நிலத்தட்டு முனைக்கு அருகில் நிலத்தட்டுகளின் ஊராய்வு குவிந்திருந்தது., இது மேற்கு ராக்கி மலைத்தொடர் பகுதிக்கும் அப்பால் தொலைவில் இருந்தது. 80 மில்லியன் ஆண்டுகளுக்கு பின்பே ராக்கியில் இந்த மாற்றங்கள் ஏற்பட்டன.  
தற்போதைய ராக்கி மலைத்தொடர் 80 மில்லியன் ஆண்டுகளுக்கு முன்னால் ஏற்பட்ட லார்மைட் மலைத்தொடராக்கத்தால் உருவானது ஆகும்
# இசுப்பைக் லீ

**செல்டன் ஜாக்சன் "இசுப்பைக்" லீ** (பிறப்பு மார்ச் 20, 1957) எமி மற்றும் ஆஸ்கர் விருதுகளைப் பெற்ற அமெரிக்க திரைப்பட இயக்குநரும், தயாரிப்பாளரும், நடிகரும், எழுத்தாளரும் ஆவார். சமூகத்திலும் அரசியலிலும் சர்ச்சை கொண்ட தலைப்புகளை பற்றி திரைப்படங்களை படைத்ததிற்காக இவர் அறியப்படுகிறார். லீ நியூயோர்க் பல்கலைக்கழகத்திலும் கொலம்பியா பல்கலைக்கழகத்திலும் பேராசிரியராகப் பணியாற்றி வருகிறார். 1983 முதல் இவரது தயாரிப்பு நிறுவனம் குறைந்தது 35 திரைப்படங்களைப் படைத்துள்ளது.  
இன்சைடு மேன், ஹி காட் கேம், பாம்பூசில்ட், டூ த ரைட் திங் ஆகியன இவரது சில புகழ்பெற்ற திரைப்படங்கள் ஆகும்.
# சுலாவெசி

**சுலாவெசி** அல்லது **சுலவேசி** (*Sulawesi*; ),, அல்லது **செலிபிசு** (*Celebes*), என்பது இந்தோனேசியாவில் உள்ள ஒரு தீவு ஆகும். நான்கு சுந்தா பெருந் தீவுகளில் ஒன்றான சுலாவெசி, உலகின் 11-ஆவது பெரிய தீவாகும். இது போர்னியோவிற்குக் கிழக்கேயும், மலுக்கு தீவுகளுக்கு மேற்கேயும், மிண்டனாவோ, சூலு தீவுக்கூட்டம் ஆகியவற்றிற்குத் தெற்கேயும் அமைந்துள்ளது.  
சுலவேசியின் நிலப்பரப்பில் நான்கு மூவலந்தீவுகள் உள்ளன: வடக்கு மினகாசா தீபகற்பம், கிழக்கு தீபகற்பம், தெற்கு தீபகற்பம், தென்கிழக்கு தீபகற்பம் ஆகியவனாகும். மூன்று வளைகுடாக்கள் இந்த மூவலந்தீவுகளைப் பிரிக்கின்றன: வடக்கு மினகாசா, கிழக்குத் தீபகற்பங்களுக்கு இடையில் உள்ள தோமினி வளைகுடா, கிழக்கு, தென்கிழக்குத் தீபகற்பங்களுக்கு இடையிலான தோலோ வளைகுடா, தெற்கு மற்றும் தென்கிழக்கு தீபகற்பங்களுக்கு இடையில் எலும்பு வளைகுடா ஆகியவையாகும். மாக்காசார் நீரிணை தீவின் மேற்குப் பகுதியில் ஓடுகிறது, இது தீவை போர்னியோவிலிருந்து பிரிக்கிறது.
# சுலாவெசி

## மக்கள்தொகை

சுலாவெசி தீவு ஆறு மாகாணங்களாகப் பிரிக்கப்பட்டுள்ளது. 2000 ஆம் ஆண்டு மக்கள்தொகைக் கணக்கெடுப்பின்படி, சுலாவெசியில் மக்கள்தொகை 14,946,488 ஆகும், இது இந்தோனேசியாவின் மொத்த மக்கள்தொகையில் 7.25% ஆகும். 2010 கணக்கெடுப்பில் இத்தொகை 17,371,782 ஆகவும், 2020 கணக்கெடுப்பில் 19,896,951 ஆகவும் இருந்தது. சுலாவெசியில் மிகப்பெரிய நகரம் மக்காசார் ஆகும்.
# கூலும்

**கூலும்** (*coulomb*) அல்லது **கூலோம்** (ஈழத்து வழக்கு) என்பது மின்மத்தை அளக்கும் அனைத்துலக அலகு (SI அலகு, ஆனால் *அடிப்படை* அனைத்துலக முறை அலகுகள் (SI) அலக்குகள் 7 இல் ஒன்று அல்ல). இந்த அலகின் அனைத்துலகக் குறியீடு : C. கூலும் என்பது 18 ஆம் நூற்றாண்டில் மின்னியல் துறையில் முன்னணி ஆய்வுகள் செய்த சார்லசு அகுசிட்டின் டி கூலும் (Charles-Augustin de Coulomb) என்னும் பிரான்சிய அறிவியலாளரின் நினைவாக சூட்டப்பட்ட பெயர் ஆகும்.
# கூலும்

## வரையறை

ஒரு கூலும் என்பது ஓர் ஆம்பியர் மின்னோட்டம் ஒரு நொடி நிகழும் பொழுது நகர்த்தப்படும் மொத்த மின்மத்தின் அளவு. வேறு விதமாகக் கூறுவதென்றால் ஒரு பாராடு (Farad) மின்தேக்குமை கொண்ட மின்தேக்கியில் ஒரு வோல்ட்டு மின்னழுத்தம் கொள்ளத் தேவையான மின்ம அளவு. கூலும் என்பது *அடிப்படை* அனைத்துலக முறை அலகுகளாகிய ஆம்பியர், நொடி ஆகியவற்றில் இருந்து வருவிக்கும் ஓர் முக்கியமான SI அலகு. 1 கூலும் = 1 ஆம்பியர் x 1 நொடி.
# கூலும்

## விளக்கம்

அடிப்படையான இயற்பியல் பண்புகளை வரையறை செய்யும் பொழுது, இயற்கையில் நிகழும் நிலையான ஓர் இயக்கத்தின் அடிப்படையில் விளக்குவது உறுதி தருவதாகும். ஆனால் கூலும் என்பது இவ்வாறு உறுதி செய்யப்படவில்லை. ஒரு கூலும் என்பது 6.241&nbsp;509&nbsp;629&nbsp;152&nbsp;65 மடங்கு நேர்மின்னியின் மின்ம அளவு ஆகும்.  
கூலும் விதியின் படி, +1 கூலும் ( +1 C) அளவுடைய இரு புள்ளி மின்மங்களுக்கு இடையே ஒரு மீட்டர் இடைவெளி இருந்தால், அவற்றிற்கு இடையே 9 N, விலகு விசை இருக்கும். அதாவது ஏறத்தாழ 900,000 மெட்ரிக் டன் எடைக்கு இணையான விசை இருக்கும்.
# அரிஸ்டாஃபனீஸ்

**அரிஸ்டாஃபனீஸ்** (அரிஸ்டாபனீஸ், அரிட்டாபனீசு) (கிரேக்கம்: Ἀριστοφάνης, அண். கிமு 446- அண். கிமு 386) என்பவர் "நகைச்சுவையின் தந்தை" என்று குறிப்பிட்ட ஒரு பண்டைய கிரேக்க நாடகாசிரியர். முகில்கள், பறவைகள், லிசிஸ்ட்ராட்டா, தவளைகள் இவரது சில குறிப்பிட்டதாக நாடகங்கள் ஆகும். இவரது பல படைப்புகள் பண்டைய கிரேக்க அரசியலையும் சமூகத்தையும் அங்கதம் செய்தது. இவர் எழுதிய நாற்பது நாடகங்களில் பதினொரு நாடகங்கள் முழுமையாக கிடைக்கின்றன.  
அரிஸ்டாஃபனீஸ் ஏஜினா தீவில் ஒரு பணக்காரக் குடும்பத்தில் பிறந்தார். பொலொப்பொனேசிய போரின் துவக்கத்தில் தன் வீடு வாசல்களை விட்டு ஏதென்சில் வசிக்கத் துவங்கினார். இந்தப் போரினால் கிரேக்கர்களை கிரேக்கர் வெறுப்பதைக் கண்டு வேதனை அடைந்தார். கிரேக்கர்கள் அனைவரும் ஒற்றுமையாக இருக்கவேண்டும், சமாதானமாக வாழவேண்டும் என்று தன் நாடகங்கள் வழியாக வலியுறுத்தினார். அப்போது பரவிவந்த நவீன எண்ணப் போக்குகுகளுக்கு எதிராயாக இருந்தார்; மக்களாச்சியையும்கூட இவ்விரண்டையும் தன் நாடகங்கள் வழியாக பரிகாசம் செய்துவந்தார். பெரிக்கிளீசு, சாக்கிரட்டீசு, யூரிப்பிட்டீஸ் முதலிய பலரும் இவரின் பரிகாசத்துக்கு ஆளாயினர்.
# வன்மி

அணுக்கூறுகளாகிய துகள்களின் இயற்பியலில் **வன்மி** அல்லது **ஆட்ரான்** (Hadron) என்பது குவார்க்குகள் கட்டுண்டு இருக்கும் நிலையில் உள்ள துகள்களின் பொதுப்பெயர். வன்மிகள் (ஆட்ரான்கள்) அணுக்கரு வன்விசையால் கட்டுண்டு இருப்பவை. அணுக்கருவைச் சுற்றி வரும் எதிர்மின்னிகள் எப்படி மின்காந்த விசையால் கட்டுண்டு உள்ளதோ அது போலவே அணுக்கரு வன்விசையால் கட்டுண்டு இருக்கும் துகள்கள் வன்மிகள் (ஆட்ரான்கள்) எனப்படுவை.. அணுக்கரு வன்விசை புவியீர்ப்பு விசைபோல 10<sup>38</sup> மடங்கு மிகுந்த வலுவுடைய விசையாகும்.  
வன்மிகளில் இரண்டு உள்வகைத் துகள்கள் உள்ளன. அவை பாரியான்கள் என்றும், இடைமிகள் (மேசான்கள்) என்றும் கூறப்படுவன. பாரியான்களில் பரவலாக அறியப்படும் நேர்மின்னிகளும், நொதுமிகளும் அடங்கும். இடைமிகளில் (மேசான்களில்) பல வகைகள் உள்ளன.
# ஜேர்விஸ் குடா பிரதேசம்

**ஜேர்விஸ் குடா பிரதேசம்** (*Jervis Bay Territory*) என்பது ஆஸ்திரேலியாவின் ஒரு சுயாட்சி அமைப்புடைய பகுதியாகும். ஆஸ்திரேலியத் தலைநகரம் கான்பராவுக்கு கடல் வழித் தொடர்புகளை ஏற்படுத்துவதற்காக இப்பிரதேசத்தை நியூ சவுத் வேல்ஸ் மாநிலத்திடம் இருந்து 1915 ஆண்டில் ஆஸ்திரேலிய நடுவண் அரசு விலைக்கு வாங்கியது. இப்பகுதி 1989 ஆம் ஆண்டு வரை ஆஸ்திரேலியத் தலைநகரப் பிரதேசத்தின் ஆட்சியின் கீழ் இருந்து வந்தது. 1989 இல் தலைநகரப் பிரதேசத்துக்கு சுயாட்சி வழங்கப்பட்டதன் பின்னர் ஜேர்விஸ் குடா தனிப்பிரதேசமாக பிரதேசங்களின் நடுவண் அமைச்சினால் நிர்வகிக்கப்பட்டு வருகிறது.
# ஜேர்விஸ் குடா பிரதேசம்

## வரலாறு

பிரித்தானியாவின் ரோயல் கடற்படை அட்மிரல் *ஜோன் ஜேர்விஸ்* என்பவரின் நினைவாக இக்குடாவிற்கு ஜேர்விஸ் குடா எனப் பெயரிடப்பட்டது. 1819 ஆம் ஆண்டில் ஜோன் ஒக்ஸ்லி என்ற முதலாவது ஐரோப்பியர் இங்கு வந்திறங்கினார்.
# ஜேர்விஸ் குடா பிரதேசம்

## மக்கள்

, மற்றும் ஜேர்விஸ் குடா ஆகியவற்றின் அமைவு]]
இங்கு கிட்டத்தட்ட (2001 கணக்கெடுப்ப்பின் படி) 611 பேர் வாழ்கின்றனர். இவர்களில் பெரும்பாலானோர் "கிரெஸ்வெல்" என்ற ஆஸ்திரேலிய கடற்படைத்தளத்தில் பணியாற்றுபவர்கள். தற்போது இப்பிரதேசத்தின் 90 விழுக்காட்டு நிலம் ஆஸ்திரேலியப் பழங்குடிகளின் நிலம் என அறிவிக்கப்பட்டுள்ளது. இங்குள்ள "ரெக் குடா" (Wreck Bay) என்ற இடத்தில் பழங்குடியினர் சிலர் வாழ்கின்றனர்.
# ஜேர்விஸ் குடா பிரதேசம்

## புவியியல்

ஜேர்விஸ் குடா ஒர் இயற்கைத் துறைமுகம் ஆகும். இது வடதெற்கே 16 கி.மீ. நீலத்தையும், கிழக்கு-மேற்கே 10 கி.மீ. நீளத்தையும் கொண்டது. கிழக்கே இது பசிபிக் பெருங்கடலில் முடிவடைகிறது. சிட்னி மாநகரில் இருந்து 150 கி.மீ. தெற்கே நியூ சவுத் வேல்ஸ் மாநிலத்தின் வடகரையில் இது அமைந்துள்ளது.
# டிரான்சிஸ்டர் வானொலி

**டிரான்சிஸ்டர் வானொலி** (*transistor radio*) என்பது சிறிய திரிதடையம்- கொண்டு உருவாக்கப்பட்ட வானொலிக் கருவி ஆகும். இது பொதுவாக, 540&ndash;1600 கிலோசைக்கில் ஏ.எம் அலைவீச்சில் அலைகளைப் பெறவல்லதாகும் .
# டிரான்சிஸ்டர் வானொலி

## வரலாறு

ஐக்கிய அமெரிக்காவின் டெக்சாஸ் இன்ஸ்ட்ருமெண்ட்ஸ் என்ற நிறுவனம் 1952 ஆம் ஆண்டளவில் அனைத்து திரிதடையங்களால் ஆன ஏ.எம். வானொலியை பரிசோதித்துக் காட்டியது. ஆனாலும், இது வால்வ்-வானொலிகளை விட திறன் குறைந்தவையாகக் காணப்பட்டன. முழுமையான டிரான்சிஸ்டர் வானொலியை ஜெர்மனியின் இண்டெர்மெட்டால் என்ற நிறுவனம் ஆகஸ்ட் 1953 இல் பரிசோதித்துக் காட்டியது. ஆனாலும் இது வர்த்தக ரீதியில் வெளியிடப்படவில்லை.  
மே 1954 ஆம் ஆண்டில் டெக்சாஸ் நிறுவனம் 1954 ஆம் ஆண்டு அக்டோபர் 18 ஆம் நாள், "ரீஜென்சி TR-1" என்ற டிரான்சிஸ்டர் வானொலியைத் தாம் தயாரித்திருப்பதாக அறிவித்து, அதனை அதே ஆண்டு நவம்பரில் விற்பனைக்கு விட்டது. இதற்கான காப்புரிமத்தை அந்நிறுவனத்தில் பணி புரிந்த ஹைன்ஸ் டி கொஸ்டர் என்ற டச்சு இயற்பியலாளர் பெற்றார். இதன் விலை $49.95 ஆகும். கிட்டத்தட்ட 150,000 வானொலிகள் விற்பனை செய்யப்பட்டன. அதன் பின்னர் ரேத்தோன், செனித் டிரான்சிஸ்டர் வானொலிக் கருவிகள் விற்பனைக்கு வந்தன. சொனி நிறுவனம் ஆகஸ்ட் 1955 இல் தனது வானொலிகளைத் தயாரிக்க ஆரம்பித்தது. 1957 இல் ஜாப்பானிய வானொலிகள் அமெரிக்காவுக்கு விற்பனைக்கு வந்தன. டிரான்சிஸ்டர் வானொலிகள் 1960களின் ஆரம்பம் வரையில் அவ்வளவு பெயர் பெற்றிருக்கவில்லை. சில வானொலிகளின் விலைகள் $20 வரை குறைந்தன. 1960களின் பிற்பகுதியில் ஹொங்கொங் போன்ற நாடுகளில் தயாரிக்கப்பட்ட வானொலிகள் $10 இற்கும் குறைவாக விற்பனைக்கு வந்தன.
# இதயநிலா

**இதயநிலா** வலைத்தளம் சிறப்பாகக் கவிதைகளின் சங்கமமாக வடிவமைக்கப்பட்டது. எனினும் இதயநிலா இணையத்தில் பல்சுவை அம்சங்களும் இணைக்கப்பட்டுள்ளன. வாசகர்கள் தமது கருத்துக்களின் அடிப்படையில் பல ஆக்கங்கள் புதிதாக இணைக்கப்பட்டுள்ளன.  
நாளும் ஆண்மீகம் அரசியல் உலகவியல் என்பனவற்றோடு சிறப்புக்கவிதைகள் மற்றும் பல சுவாரசியமான ஆக்கங்களைத் தாங்கி வெளிவருகிறது. "தமிழ்த் தாயக உறவுகளை நாடி தமிழ் பேசும் உள்ளங்களுடன் இணைந்து அண்டவெளி எங்கும் பெரும் அலையென விரிகின்றது இதயநிலா இணையம்."  
தாயக வாழ்வியலை தமிழ்பேசும் உள்ளங்களுடன் ஒருமுறை பகிர்ந்துகொள்ள முயல்கின்றோம். நான்கு சுவர்களுக்குள் தாம்கொண்ட கனவுகளுடன் நலிந்துபோகும் நம் உறவுகளின் இறந்துபோகும் அவலங்களை அறியாதவர் பலர் அறிந்தவர் சிலர். தொடரும் போரிலும் வறுமையின் பிடியிலும் அடக்குமுறைகள் கட்டுப்பாடுகளுக்கு மத்தியிலும் அவலங்கள் தோய்ந்த அம்முகங்களில் எழும் சிரிப்பினை மட்டுமே கண்டு வெளியிடும் பல இணையங்கள் மத்தியில் அவர்தம் வாழ்வின் பின்னணிகளை அலசுகின்றது இதயநிலா.  
நிச்சயமாக இனம் மதம், மொழி கடந்து இலங்கை மக்கள் என்ற நிலைப்பாட்டில் ஒரு நிரந்தர அமைதிப்புலத்தை பின்னணியாகக் கொள்கின்றது இதயநிலா. சொல்லாத நம் மக்களின் கதைகள் கோடி சுமந்து உங்கள்
வாசல் தேடி நுழைகின்றது இதயநிலா.
# பூசை (இந்து)

**பூசை** என்பது இந்து சமய வழிபாட்டு முறைகளில் ஒன்றாகும். பொதுவாக தெய்வத் திருவுருவங்களை பக்தி உணர்வுடன் வழிபடுதலே பூசை அல்லது பூசனை என்று கூறப்படுகிறது. அதோடு, குருமார்கள், மகான்கள், போற்றுதலுக்குரிய பெரியோர்கள், முன்னோர்கள், பெற்றோர் ஆகியோரை வழிபாட்டுணர்வுடன் தொழுவதும் பூசை என்பதில் அடங்கும்
# பூசை (இந்து)

## பூசை விளக்கம்

பூசை என்ற சொல்லுக்கு இறையன்பில் மலர்தல் என்பது பொருள் ஆகும். பக்தர்கள் தாங்கள் வழிபடும் விக்கிரகங்களில் தெய்வத்தின் உயிர்ச்சக்தி இருப்பதாகக் கொண்டு பல்வேறு செயல்பாடுகளைச் செய்வார்கள். பொதுவாக, பூசையில் பதினாறு வகை செயல்கள்(உபசாரங்கள்) செய்யப்படவேண்டும் என்று ஆகம நூல்கள் குறிப்பிடுகின்றன.
1. தியானம் - பூசைக்குரிய இறைவன் அல்லது இறைவியின் உருவத்தை தியானித்தல்
1. ஆவாகனம் - தியானிக்கப் பட்ட தெய்வத்தை வருமாறு அழைத்தல்
1. ஆசனம் - தெய்வம் அமர இருக்கை அளித்தல்
1. அர்க்கியம் - கைகழுவ நீர் அளித்தல்
1. ஆசமனியம் - பருக நீர் அளித்தல்
1. பாத்யம் - பாதம் கழுவுதல்
1. அபிடேகம் - நீராட்டுதல். விரிவான பூசைகளில் பால், தயிர், தேன், நெய் முதலிய திரவியங்களால் அபிடேகம் செய்யப்படும்.
1. வஸ்திரம் - ஆடை அணிவித்தல்
1. ஆபரணம் - அணிகலன்கள் பூட்டுதல்
1. கந்தம் - சந்தனம், குங்குமம் போன்ற நறுமணப் பொருட்களைப் பூசுதல்
1. அர்ச்சனம் - மலர்மாலைகள் சூட்டுதல், நறுமலர்களால் அருச்சித்தல்.
1. தூபம் - அகில், சாம்பிராணி, பத்தி போன்றவற்றால் நறுமணப் புகை காட்டுதல்
1. தீபம் - நெய்விளக்கேற்றித் தெய்வத் திருவுருவத்தைச் சுற்றிக் காட்டுதல்
1. நைவேத்யம் - பல்வேறு உணவுப் பொருட்களை இறைவனுக்குப் படைத்தல். இந்தப் படையலைப் பின்னர் பக்தர்கள் பிரசாதமாக உண்பர்.
1. நீராஜனம் - கற்பூரம் ஏற்றி ஆரத்தியெடுத்தல்
1. தாம்பூலம் - வெற்றிலை, பாக்கு அளித்தல்  
விரிவான பூசைகளில் இத்துடன் இசைபாடுதல், இசைக் கருவிகளை முழக்குதல், நடனமாடுதல் ஆகிய செயல்களும் இடம்பெறுகிறது. இது கருதியே பல பெரிய இந்துக் கோயில்களில் பாடகர்கள், நாதஸ்வரம், தவில், மிருதங்கம் போன்ற கருவிகளில் வல்ல இசைக்கலைஞர்கள், நடன மாதர் ஆகியோர் இடம் பெற்றிருந்தனர்.
# பூசை (இந்து)

## பூசை விளக்கம்

### வேத மந்திரங்கள்

பூசையின் போது வேத மந்திரங்களையும், அந்தக் குறிப்பிட்ட தெய்வத்தின்மீது புனையப்பட்ட தோத்திரங்களையும், பக்திப் பாடல்களையும் ஓதுவார்கள். தமிழகத்தில் பக்தி இலக்கிய காலகட்டத்தில் பூசை மிகப் புகழ் பெற்ற வழிபாட்டு முறையாக இருந்திருக்கிறது.  
வேதத்தின் மந்திரத்தால் வெண்மணலே சிவமாகப்  
போதத்தால் வழிபட்டான் புள்ளிருக்கு வேளூரே  
என்று திருஞான சம்பந்தர் தேவாரமும்,  
சலம்பூவொடு தூபம் மறந்தறியேன்  
தமிழோடிசை பாடல் மறந்தறியேன்  
நலந்தீங்கிலும் உன்னை மறந்தறியேன் - உன்  
நாமம் என் நாவில் மறந்தறியேன்  
என்று திருநாவுக்கரசர் தேவாரமும்  
பூசை பற்றிக் குறிப்பிடுகின்றன.
# பூசை (இந்து)

## கோயில் பூசைகள்

கோயில்களில் நடைபெறும் பூசைகள் மிக விரிவானவை. இந்து சமயத்தின் இருபெரும் பிரிவுகளான சைவ, வைணவப் பெருங்கோவில்களில் தினந்தோறும் ஆறு காலம் பூசைகள் நடைபெறுகின்றன. இந்தப் பூசை முறைகள் பற்றி சைவ/வைணவ ஆகம நூல்கள் மிகவும் விரிவாகக் கூறுகின்றன. இவை தவிர அம்மன் கோயில்கள் மற்றும் கிராம தேவதை கோயில்களில் அந்தந்த ஊர் மரபுப்படியோ அல்லது தாந்திரீக முறைகளின் அடிப்படையிலோ பூசைகள் நடைபெறுகின்றன.
# பூசை (இந்து)

## கோயில் பூசைகள்

### பூசை செய்பவர்கள்

திருக்கோயில்களில் பூசை செய்வோர்களுக்கு அர்ச்சகர், சிவாசாரியார், குருக்கள், பட்டாசாரியார், பூசாரி, பூசகர் என்று பல பெயர்கள் வழங்கப்படுகின்றன. மரபு வழக்கப்படி தமிழகத்தின் ஆகம முறையிலான பெருங்கோயில்களில் குறிப்பிட்ட அர்ச்சக சாதியைச் சார்ந்தவர்கள் மட்டுமே பூசை செய்ய முடியும் என்னும் நிலை இருந்தது. தற்போது தமிழ்நாடு அரசு, இந்து மதத்தைச் சேர்ந்த அனைவரும் பூசை முறைகளைக் கற்றுக் கொண்டு இக்கோயில்களில் அர்ச்சகர்களாக ஆக முடியும் என்று சட்டம் இயற்றியுள்ளது.